b'\n_START_ARTICLE_\nKatimugang Leyte\n_START_SECTION_\nKasaysayan\n_START_PARAGRAPH_\nDating bahagi ng lalawigan ng Leyte ang Katimugang Leyte.  Iminungkahi ang pangangailangan ng paghiwalay sa pulo ng Leyte sa dalawang lalawigan dahil sa kahirapan ng pamamahala ng buong pulo mula sa Tacloban, ang kapital ng Leyte.  Sa batas, ipinasa ang Republic Act 2277 na binubuo ang lalawigan ng Katimugang Leyte noong 1959 at natatag noong 1960._NEWLINE_Noong 17 Pebrero 2006, winasak ng pagguho ng lupa sanhi ng malakas na ulan, tinatayang mahigit sa 200\xc2\xa0cm (79 pulgada), at isang maliit na lindol ang mga bayan at maraming gusali.  Daan-daan ang inakalang patay at mahigit sa isang libo ang nawawala.  Naantala ang pagliligtas dahil sa masamang kondisyon ng mga daanan at kakulangan ng mabibigat na kagamitan.  Hindi pinalad ang higit sa 1,800 mga katao na nawala o maaaring patay na. _NEWLINE_Pinaniniwalaan ang Limasawa, isang pulong munisipalidad sa timog, na ang lugar na kung saan unang ginanap ang Kristiyanong misa sa Malayong Silangan, nang lumapag si Ferdinand Magellan doon noong 1521.\n_START_SECTION_\nTao at kultura\n_START_PARAGRAPH_\nCebuano ang likas na wika dito.  Nauunawaan naman ang Ingles at Tagalog bilang mga pangalawang wika.\n_START_SECTION_\nPampolitika\n_START_PARAGRAPH_\nNahahati ang Katimugang Leyte sa 18 bayan at 1 lungsod.\n_START_SECTION_\nPisikal\n_START_PARAGRAPH_\nSinasakop ng Katimugang Leyte ang katimogang 25 bahagdan ng pulo ng Leyte.  Napapaligiran ang Leyte ng lalawigan ng Leyte sa hilaga, ng Kipot ng Surigao sa silangang, Dagat Bohol sa timog, at Kanal ng Canigao, sa ibayo ng Bohol, sa kanluran.  Lungsod ng Maasin ang kabisera na nito.'